Ёргас Кацыкас

Ёргас Кацыкас (; нар. , Салонікі, Грэцыя) — грэчаскі футбаліст, абаронца кіпрскага клуба «Неа Саламіна» з Фамагусты.

 Клубная кар’ера 
Выхаванец клуба «Іракліс», дзе пачаў займацца футболам ва ўзросце васьмі гадоў. На дарослым узроўні пачаў гуляць з сезона 2008/09, які правёў у арэндзе ў «Алімпіякосе» з Воласа ў другім дывізіёне. У сезоне 2009/10 вярнуўся ў «Іракліс», аднак правёў толькі адзін матч у Суперлізе. У наступным сезоне замацаваўся ў асноўным складзе, аднак у лютым 2011 года атрымаў траўму і выбыў да канца сезона.

У кастрычніку 2011 года, пакінуўшы «Іракліс» у якасці свабоднага агента, падпісаў кантракт з ПАОКам. У новым клубе з’яўляўся на полі нерэгулярна. У красавіку 2015 года пакінуў каманду. У ліпені 2015 года падпісаў аднагадовы кантракт з нідэрландскім «Твентэ», аднак ужо ў верасні таго ж года атрымаў цяжкую траўму і выбыў да канца сезона 2015/16. У жніўні 2016 года вярнуўся на поле. У студзені 2017 года перайшоў у дацкі клуб «Эсб’ерг», а ў чэрвені таго ж года стаў іграком бухарэсцкага «Дынама», падпісаўшы двухгадовы кантракт.

У лютым 2019 года перайшоў у беларускі клуб «Дынама» з БрэстаГреческий защитник Кацикас стал игроком брестского "Динамо". У камандзе выкарыстоўваўся як ігрок ратацыі і на полі з’яўляўся рэдка. Са жніўня 2019 года не з’яўляўся ў складзе, не рыхтаваўся з камандай да сезона 2020. У маі 2020 года пакінуў брэсцкі клубКацикас и Дуарте покинули брестское "Динамо".

У ліпені 2021 года папоўніў склад сафійскага «Лакаматыва», які вярнуўся ў элітны дывізіён Балгарыі. У ліпені 2022 года перайшоў у кіпрскую «Неа Саламіну».

 Міжнародная кар’ера 
З 2008 па 2012 год прыцягваўся да гульняў юнацкай і моладзевай зборнай Грэцыі. У 2009 годзе ў складзе моладзевай зборнай удзельнічаў у Міжземнаморскіх гульнях, дзе згуляў у трох матчах.

 Дасягненні 
   Срэбраны прызёр чэмпіянату Грэцыі: 2012/13
   Бронзавы прызёр чэмпіянату Грэцыі: 2013/14
   Чэмпіён Беларусі: 2019

 Крыніцы 

Катэгорыя:Футбалісты Грэцыі
Катэгорыя:Ігракі ФК Іракліс
Катэгорыя:Ігракі ФК Алімпіякос Волас
Катэгорыя:Ігракі ФК ПАОК
Катэгорыя:Ігракі ФК Твентэ
Катэгорыя:Ігракі ФК Эсб’ерг
Катэгорыя:Ігракі ФК Дынама Бухарэст
Катэгорыя:Ігракі ФК Дынама Брэст
Катэгорыя:Ігракі ФК Лакаматыў Сафія
Катэгорыя:Ігракі ФК Неа Саламіна Фамагуста